|  |  |
| --- | --- |
| 1. Hvad er ydelsens lov­grund­lag? | § 108 i Serviceloven. |
| 1. Hvilket behov dækker ydel­sen? | Længerevarende døgnophold dækker behovet for omfattende hjælp i almindelige daglige funktioner, pleje omsorg eller behandling, som ikke gives på andre måder til borgere med en betydeligt og varigt nedsat fysisk og psykisk funktionsevne.  Der kan være tale om borgere med sindslidelser, medfødte hjerneskader eller autismespektrumforstyrrelser m.m. |
| 1. Hvad er formålet med ydel­sen? | Formålet med indsatsen er at tilgodese de særlige behov for pædagogisk støtte, som ikke vil kunne dækkes af anden relevant boligform.   * At vedligeholde og udvikle færdigheder, individuelle kompetencer og selvhjulpenhed * At forebygge sociale problemstillinger * At opøve færdigheder, som kompenserer for den nedsatte funktionsevne |
| 1. Hvilke aktiviteter indgår i ydel­sen? | Længerevarende boform med individuelle aktiviteter for borgeren. Vedr. ferie fælles tilbydes beboere i døgntilbud **op til 5 dage i Danmark** om året. Vordingborg Kommune betaler udgifter til personale, såsom løn, kost, logi samt de transportudgifter, som har fordret en særlig billet. Denne udgift er allerede indregnet i botilbuddets takst. |
| 1. Hvilke aktiviteter indgår ikke i ydelsen? | Ferie med ledsagelse ud over **5 dage** med kommunal betaling af udgifter til personale, såsom løn, kost, logi samt de transportudgifter, som har fordret en særlig billet.  Her henvises til Vordingborg Kommunes Serviceinformation og retningslinjer for Tilkøb af socialpædagogisk ledsagelse under ferie |
| 1. Hvem kan modtage ydel­sen? | * Borgere der ikke kan klare sig uden personalestøtte i en stor del af døgnets timer, grundet deres varige funktionsnedsættelse. * Borgere der skal have omfattende hjælp til at opfylde basale behov. |
| 1. Ydelsens omfang? | Døgndækning |
| 1. Er der valgmulighed med hen­syn til leverandør? | * Ud fra et nærhedsprincip tilbydes borgere et tilbud i Vordingborg Kommune * Alle tilbud skal fremgå af Tilbudsportalen * Jf. Serviceloven § 108 stk. 2 har borger ret til at vælge et tilsvarende tilbud i en anden kommune * Tilsvarende tilbud skal opfylde krav til Vordingborg Kommunes bevilgede tilbud om hjælp, støtte og udvikling til borgeren * Tilbuddet er ikke tilsvarende, hvis der er tale om en væsentlig merudgift i forhold til andre botilbud der kan levere den samme ydelse. |
| 1. Hvem leverer ydelsen? | Center for Psykiatri og handicap eller anden godkendt leverandør |
| 1. Krav til udføreren? | Leverandøren skal tilrettelægge støtten således, at borgeren kan opbygge og bevare en relation til de medarbejdere, der udfører indsatsen.  Der skal være et kollegialt fagligt miljø med faglig udvikling, erfaringsopsamling, supervision og løbende efteruddannelse.  Medarbejderne skal leve op til Vordingborg Kommunes værdigrundlag i mødet med borgeren.  Leverandøren har pligt til at meddele sagsbehandler, hvis der sker væsentlige ændringer i borgers funktionsevne. |
| 1. Hvad koster ydelsen for bor­geren? | Egenbetaling ud fra individuel beregning. Beregningen er beskrevet i loven. |
| 1. Hvad er kommunens kva­li­tetsmål? | Borgere med ovennævnte problemstillinger tilbydes en hverdag hvor borgerens særlige behov for omfattende støtte og hjælp tilgodeses.  Du finder den forventet sagsbehandlingsfrist på Vordingborg kommunes hjemmeside: [Vælg Kommunen og derefter Svarfrister](https://www.vordingborg.dk/kommunen/svarfrister/) |
| 1. Hvordan følges op på ydel­sen? | Effekten af indsatsen vurderes af en sagsbehandler, borger og botilbud efter behov med udgangspunkt i indsatsmål. |
| 1. Brugerundersøgelse? | Ja |
| 1. Er der særlige forhold at ta­ge hensyn til? | Vordingborg Kommune ønsker at skabe og tilrette eksisterende botilbud, således at de er tilpasset efterspørgsel og samfundsudvikling. |
| 1. Hvilke klagemuligheder er der? | Hvis du ikke er enig i afgørelsen, har du mulighed for at klage.  Din klage skal være modtaget indenfor almindelig kontortid senest 4 uger efter, at du har modtaget afgørelsen.  Hvis du klager skriftligt, skal du sende din klage til Vordingborg Kommune, Center for Psykiatri og Handicap, Valdemarsgade 43, 4760 Vordingborg.  Hvis du klager mundtligt, skal du kontakte Center for Psykiatri og Handicap på tlf. 55 36 29 10. Du vil herefter blive kontaktet af en sagsbehandler, der vil hjælpe dig med at skrive klagen.  Når din klage er modtaget, vil afgørelsen blive vurderet igen. Hvis vi giver dig helt eller delvist medhold, vil du få besked indenfor 4 uger. Hvis vi fastholder afgørelsen, vil din klage og sagens akter blive sendt Ankestyrelsen indenfor 4 uger. |